# Santa Cruz de Tenerife

|  |  |
| --- | --- |
|  | Por aliaj konceptoj kun la sama nomo, vidu artikolon Tenerife (apartigilo). |

| Santa Cruz de Tenerife |
| --- |
|  |
| municipo en Hispanio   vd |
|  |  |
| Flago | Blazono |
| Administrado |
|

|  Ĝemelurboj |
| --- |
|  | San Antonio (1983–) Rio-de-Ĵanejro  Nico  Santa Cruz del Norte  Gvatemalurbo  Karakaso  Kadizo  Aranda de Duero  Sankta Domingo   vd |

 |
| **Poŝtkodo** | 38001–38010 |
| **En TTT** | Oficiala retejo [+] |
| **Urbestro** | Patricia Hernández Gutiérrez |
| Demografio |
| **Loĝantaro** | 211 957  (2025) [+] |
| **Loĝdenso** | 1 408 loĝ./km² |
| Geografio |
| **Geografia situo** | 28° 28′ N, 16° 15′ U (mapo)28.466666666667-16.25
  [+] |
| **Alto** | 4 m [+] |
| **Areo** | 150,56 km² (15 056 ha) [+] |
|  |
|

|  |
| --- |
| Santa Cruz de Tenerife (Kanariaj insuloj)DEC |
| Situo de Santa Cruz de Tenerife |

 |
|  |
|  |
| Alia projekto |
|  **Vikimedia Komunejo** Santa Cruz de Tenerife [+] |
|  |

Situo de la urbo en la insulo Tenerife

|  |  |
| --- | --- |
| Santa Cruz de Tenerife (Kanariaj insuloj)DEC

|  |
| --- |
| Santa Cruz de Tenerife  |

 |
| Santa Cruz de Tenerife sur Tenerifo |

Aŭskultantejo de Tenerife.
Grandaj turismaj krozoŝipoj en la kajo *Dársena de Anaga* de la Haveno de Santa Cruz de Tenerife.
**Santa Cruz de Tenerife** (*Sankta Kruco de Tenerifo*) estas la ĉefurbo de la kanaria insulo Tenerifo kaj, samrange kun Las Palmas de Gran Canaria, la ĉefurbo de la aŭtonoma regiono Kanarioj.

Ĝi havas areon de 150 km² kaj 221 567 loĝantojn kaj aglomeriĝas kun La Laguna, kiu havas pliajn 160.000.

La ekonomio de Santa Cruz baziĝas sur la sektoro de servoj, kiel administra centro de granda turisma areo. Ankaŭ gravas la propra turismo, kies ĉefa allogaĵo, krom la suno kaj plaĝo, estas la famaj ĉiujaraj samnomaj karnavaloj.

## Historio

La guanĉoj, praloĝantoj de la Kanarioj, nomis la regionon de Santa Cruz "Anjaso".

Tie ĉi la admiralo Fernández de Lugo, armea guberniestro de Gran Canaria, albordiĝis en 1494 por subigi la praloĝantojn kaj starigis krucon, kiu donis al la urbo la nomon ("sankta kruco"). Tiu kruco ankoraŭ ekzistas, troviĝas en la Kirko de Koncipiĝo kaj ĉiujare je la 3-a de majo (kruco-tago) estas portata procesie tra la urbo. Fernández de Lugo estis venkita kvar semajnojn poste de insidantaj gŭanĉoj, kio tamen nur prokrastis la hispanan superregon.

Ĉar iam la Kanarioj estis nemankebla etapo survoje al Ameriko, la urbo evoluigis gravan havenon.
En la 18-a kaj 19-a jarcentoj ĝi suferis, kiel tutaj Kanarioj, atakojn de anglaj kaj nederlandaj piratoj.
En 1797 ĝi sukcesis defendi sin kontraŭ atako de la brita admiralo Horatio Nelson, kiu tie perdis brakon pro kanonpafo kaj suferis sian solan malvenkon.

Francisco Franco de tie ĉi ekiris en 1936 por realigi sian ribelon kaj komenci la hispanan enlandan militon.

## Vidindaĵoj

* La Muzeo de Naturo kaj Arkeologio.
* La Haveno de Santa Cruz de Tenerife estas komerca haveno, de pasaĝeroj, por fiŝkaptado kaj sporta de la urbo Santa Cruz de Tenerife kaj estas la plej grava de Kanarioj laŭ nombro de pasaĝeroj, ĉar la 23% de la transporto de marpasaĝeroj de Kanarioj fariĝis tra tiu haveno.
* La Karnavalo de Sankta Kruco de Tenerifo estas konsiderata la dua plej populara kaj konata en la mondo, post tiu okazinta en Rio-de-Ĵanejro.

## Famuloj

En Santa Cruz de Tenerife mortis iama hungara ministro Imre Csáky.

## Esperanto-movado

Estas gastiganto de Pasporta Servo en la urbo. La profesoro, libroeldonisto kaj eminenta esperantisto Juan Régulo Pérez estis loĝanto de la apuda loĝloko La Laguna.

## Bildaro

*
*

## Referencoj

## Vidu ankaŭ

* Tenerifo
* Tramtransporto en Tenerifo

## Eksteraj ligiloj

* Oficiala retejo (hispane)
* Karnavalo de Santa Cruz de Tenerife